Kęstutis Smirnovas

Kęstutis Smirnovas (g. 1976 m. balandžio 8 d. Šakiuose) – Lietuvos ir Šakių rajono savivaldybės politinis bei visuomenės veikėjas, kovos menų (kovinė savigyna, dziudo) meistras, Lietuvos ir tarptautinių kovos menų turnyrų nugalėtojas.

 Biografija 
1991 m. baigė Šakių 1-ąją vidurinę mokyklą, 1994 m. baigė Kudirkos Naumiesčio žemės ūkio mokyklą, 1996 m. – Krašto apsaugos puskarininkių mokyklą, 1999 m. – Pasienio policijos departamento prie LR VRM mokymo centrą. 2002 m. baigė Lietuvos kūno kultūros akademiją, kūno kultūros mokytojas. 2008 m. Vytauto Didžiojo universitete baigė ugdymo organizavimą, edukologijos magistras.

1997–1999 m. Pasienio policijos departamento Pagėgių pasienio policijos rinktinės Šakių užkardos budėtojas, 1999 m. Šakių vaikų ir jaunimo sporto mokyklos treneris, nuo 2003 m. Šakių jaunimo kūrybos ir sporto centro treneris, dziudo imtynių treneris metodininkas.

Nuo 2002 m. Lietuvos liberalų sąjungos, nuo 2003 m. Liberalų ir centro sąjungos Šakių rajono skyriaus narys. 2007–2011 m. ir nuo 2011 m. Šakių rajono savivaldybės tarybos narys.2011 m. Lietuvos savivaldybių tarybų rinkimai

1999 m. Šakių dziudo sporto klubo „Audra“ prezidentas, LVTGO „Gelbėkit vaikus“ Šakių skyriaus valdybos narys, Šakių savivaldybės jaunimo reikalų komisijos narys, Šakių jaunimo sąjungos „Apskritas ratas“ narys.2008 m. Lietuvos Respublikos Seimo rinkimai – Liberalų ir centro sąjunga – Iškelti kandidatai 

2016 m. išrinktas į Seimą, Vilkaviškio rinkimų apygardoje nugalėjęs ministrą pirmininką Algirdą Butkevičių.K. Smirnovas atskleidė, kas padėjo laimėti 

 Sportinė karjera 

Profesionalo karjerą baigė 2014 m. Žymesni laimėjimai:

 1995, 1996, 1997, 1998 m. Lietuvos kovinės savigynos čempionas; 
 1998, 1999 m. Lietuvos džiudžitsu čempionas; 
 2000 m. Lietuvos „Bušido Rings“ absoliutus čempiono diržo laimėtojas; 
 2004 m. Tarptautinio turnyro „Bušido Karalius“ absoliutus nugalėtojas; 
 2006 m. Europos bušido Shooto profesionalų čempionas; pasaulio bušido čempionato „HERO’S“ 3-vietos laimėtojas.

 Šeima 

Žmona Gintarė, duktė iš pirmosios santuokos Julija, iš antrosios – Simona, Paulina, Jokūbas.

 Šaltiniai 

 Nuorodos 
 Asmeninė svetainė

Kategorija:Lietuvos imtynininkai
Kategorija:Lietuvos imtynių treneriai
Kategorija:Lietuvos pasienio policininkai
Kategorija:Lietuvos pedagogai
Kategorija:Šakių politikai
Kategorija:Seimo nariai